  Виталий Пронин  7-тӥ пӧсьтолэзе 11.00 часын Геннадий Красильниковлэн Ижысь музеяз писательлэн вордӥськем нуналэзлы сӥзем ужрад ортчоз. Татчы люкаськозы солэн ӵыжы-выжыосыз но куноос. 6+ 10-тӥ пӧсьтолэзе 14.00 часын луоз пыриськыны «Экспедиция» квест шудонэ. Со понна 5 адямилэсь команда люкано но жингыртоно +7 (950)-821-53-81, 23-43-77 номеръёсъя. Тӥледлы пумиськон инты сярысь ивортозы. 2 час куспын пӧртэм командаос Ижкарез котыртозы, шоркарлэн историезлы сӥзем юанъёслы валэктонъёс утчалозы.30-тӥ пӧсьтолэзе 10.00 часын Чекерилын пыдын бызьылӥсьёс «Вормисьёслэн ӵошатсконазы» люкаськозы. Отчы пыриськыны быгатозы 5 адямиен командаос но оген бызьылӥсьёс. Нунал куспын кулэ луоз пӧртэм могӟетъёсын маршрутэз ортчыны: гурезе тубыны, кенеръёс вамен тэтчаны, гозы вылтӥ ветлыны но мукет.Dart Теги: кытынкумар  